de Vladimir Ionescu , 9.3.2018

Premierul Viorica Dăncilă, aspirant la poziția de președinte executiv al PSD, a promovat în funcții guvernamentale copii președinților PSD Vaslui și Neamț.

Potrivit deciziilor publicate în Monitorul Oficial:

Tudor Buzatu, fiul liderului PSD Vaslui Dumitru Buzatu, a fost numit secretar de stat în aparatul de lucru al responsabilului cu parteneriatele strategice ale României, Ana Birchall. Vicepremierul Birchall este deputat PSD de Vaslui.

Remus Munteanu, fiul liderului PSD Neamț Ioan Munteanu, a fost numit secretar de stat în Ministerul Tineretului și Sportului.

Ioan Munteanu a demisionat în ianuarie din Parlament, invocând ”motive de sănătate”.

Locul său în Parlament a revenit următorului pe lista de la alegeri a PSD Neamț, Viorel Stan.